1. **Regnskap**

Regnskapet for 2016 viser et underskudd på 158 197 kroner. Det er ingen heftelser i revisorberetningene og styret har hatt fullt innsyn ila styreperioden. Underskuddet er større enn det budsjetterte underskuddet på 86 748 fra budsjettet som ble revidert av styret i april. I tillegg var 40 000 kroner av overskuddet i 2015 bundet opp til et prosjekt Attac hadde sammen med Arbeiderbevegelsen arkiv og bibliotek. Disse kommer i tillegg til det budsjetterte underskuddet.

Utgifter det ikke var tatt høyde for i det budsjetterte underskuddet for 2016:

* Attacs undervisningsmateriell om global ulikhet er utrolig populært. I perioden februar til oktober ble det sendt ut over 4600 hefter til skoler rundt om i landet. Attac distribuerer undervisningsmateriell gjennom SubjectAid. Dette er en tjeneste vi betaler for. Den høye etterspørselen har gitt oss en ekstrautgift på over 50 000 kroner i 2016. Dette er mer enn det var rom for i budsjettene. På grunn av kostnaden har vi ikke hatt materiellet tilgjengelig siden oktober.
* Støy som følge av totalrenovasjon av kjeller, 1. og 2. etasjer i Kolstadgata 1 har gjort det vanskelig å bruke kontorlokalene. Etter vedtak i AU hadde kontoret derfor midlertidige lokaler på Ensjø. Dette ga en ekstrakostnad på 7500 kroner i leie.